ДО

ВЕСКА МАРИНОВА НЕНЧЕВА

ОБЩИНСКИ СЪВЕТНИК

УВАЖАЕМИ ГОСПОЖО НЕНЧЕВА,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

 Във връзка с депозираното от Вас питане с per. № 07-00-28 / 20.03.2024 год., касаещо ремонта на моста над река Мъртвица на общински път Дъбене - Войнягово, Ви предоставям следната информация:

 **Въпрос:** 1. Кога започват строително – монтажните работи на моста над река Мъртвица на общински път Дъбене - Войнягово?

 2. Кой е избраният изпълнител на строително – монтажните работи на моста над река Мъртвица на общински път Дъбене - Войнягово?

 **Отговор:** Изхождайки от първостепенната задача на Община Карлово, да осигури нормални условия за живот на засегнатото, от невижданото природно бедствие на 02.09.2022 г., общинската администрация своевременно стартира и проведе процедури по Закона за обществените поръчки (ЗОП) и Закона за устройство на територията (ЗУТ) за възлагане и съответно реализиране на обектите за възстановяване на разрушената техническата инфраструктура – дерета, мостове и улици.

 За обект „Възстановяване на разрушен мост на общински път до с. Дъбене, над р. Мъртвица, община Карлово“, има съгласуван и одобрен проект, по реда на ЗУТ, с издадено разрешение за строеж от месец януари 2024 г. и съответно сключен договор за изпълнение на строителните дейности с ДЗЗД „Карлово-мост“, след проведена процедура по ЗОП.

 Поради прогнозите за неблагоприятни метеорологични условия през месец март, започването на възстановителните работи бяха отложени.

 Към настоящия момент е направена организация и стартира изпълнение на дейности за реализиране на временен обход, веднага след което ще започнат и строително-монтажните работи по одобрения проект, съгласно сключените договори.

С УВАЖЕНИЕ,

Д-Р ЕМИЛ КАБАИВАНОВ

*КМЕТ НА ОБЩИНА КАРЛОВО*